Der blev festet igennem i Aalborg lørdag, hvor det traditionsrige Aalborg Karneval blev afholdt. Omkring 60.000 mennesker deltog i optoget og festlighederne i Aalborgs gader, og da festen var forbi søndag morgen, lå kun store mængder affald tilbage. Det skal væk, og derfor er en række oprydningsfolk søndag morgen trukket i arbejdstøjet. 14 mand fra Aalborg Kommunes entreprenørafdeling er hyret af karnevalsarrangørerne til at rydde gaderne i midtbyen omkring Nytorv og Jomfru Ane Gade for affald. Der er rigeligt at tage af, og derfor er fejebilerne kommet i sving. Der blev ryddet op løbende i løbet af lørdagen, så efter seks timers oprydning søndag morgen og formiddag regner oprydningsfolkene med, at affaldet er væk fra gaderne ved middagstid. Se billeder fra oprydningen over artiklen.

Referat:
Søndag er for mange dagen derpå efter karnevalet i Aalborg, men for oprydningsfolkene er der ikke tid til at slappe af.